Raġel ta' 56 sena residenti l-Imtarfa weġġa' gravi wara li dalgħodu waqa' għoli ta' sular minn fuq bejt ta' garaxx. L-inċident seħħ fl-inħawi magħrufa bħala Tas-Sultan, ir-Rabat. L-ewwel stħarriġ mill-Pulizija wera li r-raġel kien qed jagħmel xi xogħol fuq l-istess bejt fil-ħin li seħħ l-inċident. Fuq il-post issejħet ambulanza li waslet lill-vitma l-Isptar Mater Dei għall-kura, u kien iċċertifikat li qed isofri min ġrieħi serji. L-investigazzjoni tal-pulizija dwar dan il-każ għada għaddejja.